টেট মামলায় আজ রায় দেবে কলকাতা হাইকোর্ট। প্রাথমিক টেটে নিয়োগ জটিলতা কাটাতে সেই রায়ের দিকেই তাকিয়ে কয়েক লক্ষ পরীক্ষার্থী। তাঁদের আশা, বিচারপতি C S কারনানের রায়ের পরই টেট পরীক্ষার ফল প্রকাশের বিষয়টি স্পষ্ট হবে। একই সঙ্গে প্রশিক্ষণহীনদেরই বা ভবিষ্যত কী হবে, তাও পরিস্কার হবে। একাধিক জটিলতার কারণে এখনও দুহাজার পনেরোর অক্টোবরে নেওয়া টেট পরীক্ষার ফল প্রকাশ হয়নি।
 ওয়েব ডেস্ক: টেট মামলায় আজ রায় দেবে কলকাতা হাইকোর্ট। প্রাথমিক টেটে নিয়োগ জটিলতা কাটাতে সেই রায়ের দিকেই তাকিয়ে কয়েক লক্ষ পরীক্ষার্থী। তাঁদের আশা, বিচারপতি C S কারনানের রায়ের পরই টেট পরীক্ষার ফল প্রকাশের বিষয়টি স্পষ্ট হবে। একই সঙ্গে প্রশিক্ষণহীনদেরই বা ভবিষ্যত কী হবে, তাও পরিস্কার হবে। একাধিক জটিলতার কারণে এখনও দুহাজার পনেরোর অক্টোবরে নেওয়া টেট পরীক্ষার ফল প্রকাশ হয়নি। রাজ্য সরকার কেন্দ্রের কাছে আর্জি জানিয়েছিল, প্রশিক্ষণহীনদের টেট পরীক্ষায় বসতে দেওয়া হোক। এর জেরেই এবছর একত্রিশে মার্চ পর্যন্ত রাজ্যকে ছাড় দেয় কেন্দ্র। কিন্তু মেয়াদ পেরিয়ে যাওয়ার পরও ফলপ্রকাশ না হওয়ায় হাইকোর্টে মামলা করেন প্রশিক্ষণপ্রাপ্ত প্রার্থীরা। প্রশিক্ষণহীনদের নিয়োগ বাতিলের আর্জি জানান তাঁরা। শুনানি শুরুর পরই পরীক্ষার ফলপ্রকাশে স্থগিতাদেশ জারি করে হাইকোর্ট। প্রশিক্ষণহীনদের নিয়োগ নিয়ে রাজ্য ভূমিকা নিয়ে বারবার প্রশ্ন তুলেছেন বিচারপতি C S কারনান। শেষ পর্যন্ত রাজ্য আদালতকে জানায়, নিয়োগের ক্ষেত্রে প্রশিক্ষণপ্রাপ্তরাই অগ্রাধিকার পাবেন। আজ সেই মামলায় রায়দান।